Miami Beach, FL - $280000
TOP FEATURESDIESEL DIESEL DIESEL !!!Twin Volvo DIESEL D3 220 I/O EnginesDIESEL Generator. Cummins 7.5 KwVolvo Penta JoystickElectric opening SunroofBow ThrusterJoystick
TitleExclusive to North America oopop by Robert Cole (eBook) - Lulu
studiowork By Robert Cole eBook: N624XA | Boeing 737-86J | Swiftair | DJ Reed | JetPhotos
Photo ID: 8926405
3,392 0 0 Boeing 737-86J
Nicholas Hesler N624XA
294 0 0 Boeing 737-86J
EXIF.DateTimeOriginal 2018:04:19 17:01:47 Alweer lekkage afvalwaterleiding Nedmag - STOP ZOUTWINNING
← Te weinig kennis over langetermijnrisico’s van zoutwinning Danie » NG Kerk in Oos-Kaapland
Kategesewerkswinkel vir leraars, kategete en ouers
Written by Danie. Posted in Leraars, Nuus
Die Ring van PE-Wes bied op 26 en 27 Januarie ‘n kategesewerkswinkel vir predikante, kategete en ook ouers aan. ALLE leraars en gemeentes uit ons sinodale gebied is welkom. Dit word by die NG Kerk PE-Heideveld gehou, en aangebied deur ds Johan Avenant, die leier van die NG Kerk se kategesetaakspan.
As deel van die werkswinkel word ook oor die vorming van geloof in die ouerhuis gepraat.
Die werkswinkel bestaan uit drie sessies:
Dinsdagoggend, 26 Januarie, gerig op predikante
Dinsdagaand, 26 Januarie, gerig op predikante en kategete
Woensdagaand, 27 Januarie, gerig op predikante en ouers
VBO-punte word vir leraars toegeken.
Klik hier vir die volledige agtergrond, program en inskrywingsvorm.
Gemengde reaksie op Matriekuitslae 2015
Die uitslae van 2015 se matriekuitslae is met gemengde reaksie deur die media en rolspelers ervaar.
Onderwysersvakbonde, beheerliggaamorganisasies en politieke partye het positief en negatief, kommentaar gelewer oor die matriekslaagsyfer wat met 5,1 persentasiepunte gedaal het.
Hoewel daar ‘n daling was van die matriekslaagsyfer, het sowat 52 000 méér leerlinge die eksamen geslaag. In dié opsig het die deurvloeikoers verbeter, wat ’n aanduiding van vordering is. Daar was egter ook ‘n afname in matrikulante wat met univerisiteitstoelating geslaag het, wat ‘n refleksie is op die kwaliteit van die slaagsyfer.
Die NG Kerk wil eerstens aan sy jong lidmate wat dié eksamen suksesvol geslaag het, van harte gelukwens. Talle berigte is ontvang van jongmense wat uitsonderlik gepresteer het. Agter dié suksesverhale is daar toegewyde onderwysers en ondersteunende ouers en familie. Hulle deel in die suksesverhale en ‘n besondere groot dank aan hulle.
Die gebede en beste wense van die NG Kerk vergesel ons jong lidmate vorentoe. Talle begin hulle skoolloopbane, talle gaan begin studeer, talle gaan egter ook in ‘n tyd van groot werkloosheid probeer om iewers werk te vind. Mag julle almal sukses en voorspoed beleef en bo alles die genade, liefde en nabywees van Hom aan wie ons behoort, ervaar.
Gemeentes sal gevra word om op Sondag 14 Februarie 2016 voorbidding te doen vir die onderwys.
Ringsprojekte: Toekennings vir 2016-17
Die Sinodale Kommissie het op 26 November 2015 die toekennings van fondse vir 2016-17 vir ringsprojekte gefinaliseer. Klik hier om die projekte en toekennings te besigtig.
Nelis en Dirkie oor prioriteite en selfdegeslagverhoudings
Na afloop van die eerste vergadering van die Algemene Sinode se Moderamen (16-18 November 2015) gesels Nelis Janse van Rensburg en Dirkie van der Spuy oor die prioriteite van die NG Kerk en die implikasie van ‘n appèl teen die Algemene Sinode se besluite oor selfdegeslagverhoudings.
Algemene Sinode Moderamen oor sy vergadering, 16-18 November 2015
Die Moderamen van die Algemene Sinode het die volgende mediaverklaring uitgereik na sy vergadering op 16-18 November 2015. Dit handel onder andere oor appèlle wat ontvang is teen die Algemene Sinode 2015 se besluite oor selfdegeslagverhoudinge:
Die Moderamen van die Algemene Sinode het van 16-18 November 2015 in Kemptonpark vergader. Die vergadering het in ’n positiewe gees en ’n goeie gesindheid plaasgevind. Daar was hoofsaaklik twee sake op die agenda. Eerstens is onderskeidend gedink oor God se roeping vir die kerk in 2016. Twee prioriteite is geïdentifiseer:
Die gestuurdheid van gelowiges na die wêreld.
Die onderlinge verbondenheid van gelowiges aan mekaar.
Die Moderamen het hierdie prioriteite passievol omhels en is oortuig daarvan dat hierdie fokus nuwe hoop sal bring vir ons land en sy mense. Elke sinode en kerklike struktuur sal betrek word by dié hoopgewende beweging. Ons is vas oortuig daarvan dat God, deur die bring en die leef van die evangelie, ’n nuwe toekoms wil ontsluit vir ons land.
Die tweede saak wat ons aandag geverg het, was die besluit van die Algemene Sinode oor selfdegeslagverhoudings. Ons is intens bewus van die diep emosies wat hierdie besluit by gelowiges ontlok het.
Lidmate van die kerk het egter teen die besluit van die Sinode appelleer. Die Moderamen het hieroor advies ingewin by verskeie regsadviseurs. Die gemenereg vereis dat:
Reeds die kennisgewing van ’n appèl die uitvoering van die besluit opskort. Die besluit is dus nie opgehef nie, maar kan nie tot en met die afhandeling van die appèlprosedure uitgevoer word nie.
In terme van die kerk se eie ordereëlings kan slegs die volgende gewone Algemene Sinode die appèlle hanteer.
Die implikasie hiervan is dat hierdie saak, hangende die hantering van die appèlle, nie verder op Algemene Sinodale vlak gedebatteer kan word nie. Dit kan egter op gemeentelike, ring en sinodale vlak verder bespreek en hanteer word.
Die Moderamen doen ’n beroep op gemeentes, ringe en sinodes om veilige en oop ruimtes te skep en verder gesprek te voer oor die aangeleentheid. Die geleentheid moet benut word om deeglik te besin oor die korrekte hantering van die Skrif, studie te doen van vorige besluite van die Algemene Sinode en ander relevante literatuur.
Die Moderamen is besorg oor die effek van hierdie impasse op lidmate met homoseksuele oriëntasie en hulle families en vriende. Ons roep gemeentes, ringe en sinodes op om met deernis en liefde met hierdie persone in gesprek te tree en hulle in te sluit in die warmte van ons kerklike huis.
Die Moderamen is ook besorg oor die lidmate wat met groot weerstand reageer het op die Sinode se besluite. Ons versoek hierdie gelowiges om die kerklike weë te benut om hulle standpunte te stel. Ons glo dat ons altyd almal se deelname aan gesprekke soos hierdie nodig het om uiteindelik die waarheid te onderskei.
Ons het goed nagedink oor die Skrif se oproep tot liefde en eensgesindheid.
Filippense 2:2 het onder meer tot ons gespreek: “Maak nou my blydskap volkome deur eensgesind te wees: een in liefde, een van hart, een in strewe.”
Ons is verbind tot die eenheid van die kerk. Ons is verbind om met liefde God te verheerlik.
Daryll Guder sê: “Disagreeing Christianly is one of the most powerful forms of incarnational witness the church can practice.” (The Continuous Conversion of the Church). Mag dit ook nou, waar ons intense verskille beleef, die krag van ons getuienis wees!
Ds Nelis Janse van Rensburg